ಭೀಮಾನದಿ ಪ್ರವಾಹಕ್ಕೆ ಗ್ರಾಮಗಳು ಜಲಾವೃತ ಮನೆಮಾಳಿಗೆ ಏರಿ ಕುಳಿತ ಜನ ಕಲಬುರಗಿ: ಜಿಲ್ಲೆಯಲ್ಲಿ ಭೀಮಾನದಿ ರೌದ್ರ ರೂಪ ತಾಳಿದ್ದು, ಮಹಾಪ್ರವಾಹವನ್ನೇ ಸೃಷ್ಠಿಸುತ್ತಿದೆ. ಸರಡಗಿಬಿ, ಹಾಗರಗುಂಡಗಿ ಸೇರಿದಂತೆ ಹಲವು ಗ್ರಾಮಗಳು ಜಲಾವೃತವಾಗಿವೆ. ಮನೆಗಳಿಗೆ ನದಿನೀರು ಹೊಕ್ಕಿದ್ದು ಗ್ರಾಮಸ್ಥರು ಮನೆ ಮಾಳಿಗೆ ಏರಿ ಕುಳಿತಿದ್ದಾರೆ. ಹಾಳಾದ ಮನೆ, ವಸ್ತುಗಳನ್ನು ನೋಡಿ ಸಂತ್ರಸ್ಥರು ಮರುಗುವಂತಾಗಿದೆ. ರಸ್ತೆಗಳಲ್ಲೂ ನದಿಯ ರೀತಿ ನೀರು ಹರಿದುಬರುತ್ತಿದೆ. ಮತ್ತೆ ಬದುಕು ಕಟ್ಟಿಕೊಳ್ಳೊದಾರಿ ಯಾವುದು ಎಂದು ಗ್ರಾಮಸ್ಥರು ಚಿಂತಿಸುತ್ತಿದ್ದಾರೆ. ಪ್ರವಾಹದಿಂದ ಜನ ಬದುಕು ಕಳೆದುಕೊಂಡು ಬೀದಿಗೆ ಬರುತ್ತಿದ್ದರೆ ಜನಪ್ರತಿನಿಧಿಗಳು ಮಾತ್ರ ಇತ್ತ ತಲೆ ಹಾಕುತ್ತಿಲ್ಲ. ಮತ ಕೊಟ್ಟ ನಾಯಕರ ವಿರುದ್ದ ಸಂತ್ರಸ್ಥರು ಕಿಡಿಕಾರುತ್ತಿದ್ದಾರೆ. ಪ್ರವಾಹದಿಂದಾಗಿ ಅಳ್ಳಗಿ ಗ್ರಾಮದ 50 ಕ್ಕೂ ಹೆಚ್ಚು ಮನೆ ಜಲಾವೃತವಾಗಿದ್ದು, ಸುಮಾರು 20 ಮನೆಗಳು ಕುಸಿದಿವೆ.